სია გუი

სია გუი, საპატიო სახელით იუიუ (禹玉) — სუნის დინასტიის  ჩინელი მხატვარი. ცხოვრების შესახებ ძალიან მცირე რამაა  და დღესდღეობით მხატვრის მხოლოდ რამდენიმე ნამუშევარია შემორჩენილი, თუმცა მაინც ითვლება ჩინეთის ერთ-ერთ უდიდეს მხატვრად. სია გუიმ განაგრძო ლი ტანგის ტრადიცია და  კიდევ უფრო გაამარტივა სუნის სტილი მეტად თვალსაჩინო ეფექტის მისაღწევად. მა იუანთან ერთად  დააარსა იმ პერიოდის ერთ-ერთი უმნიშვნელოვანესი სკოლა მა-სია (馬夏).
სია გუი მთელი ცხოვრების განმავლობაში დიდ პოპულარობით სარგებლობდა,თუმცა გარდაცვალების შემდეგ დაუზარალდა რეპუტაცია. მიუხედავად ამისა, რამდენიმე მხატვარმა, მათ შორის იაპონელმა ოსტატმა სესშუმ, განაგრძო სიას ტრადიცია ასობით წლის განმავლობაში, XVII საუკუნის დასაწყისამდე.

ცხოვრება
ინფორმაცია სიას დაბადებისა და გარდაცვალების თარიღების, წარმომავლობის ან განათლების შესახებ შემორჩენილი არ არის. სავარაუდოდ დაიბადა ჰანჯოუში, სამხრეთ სონგის მაშინდელ დედაქალაქში.სიას მასწავლებლები უცნობია, მაგრამ შემორჩენილი ნამუშევრები მიუთითებს მასწავლებელ  ლი ტანგის ძლიერ გავლენაზე. სია გუი და  მა იუანი, იყვნენ იმ დროის ყველაზე გავლენიანი მხატვრებს შორის; ჰყავდათ მრავალი მიმდევარიც.
მინი|მარჯვნივ|Xia Gui - Untitled Album Leaf
სამხრეთ სუნის აკადემიის ხელოვნება არ იყო დიდად  პოპულარული. როგორც გვიანდელ პერიოდებში, ე.ი. XVI საუკუნის ბოლოსა და შემდეგ; აქედან გამომდინარე, სიას პოპულარობა შემცირდა. თუმცა, რამდენიმე კრიტიკოსი თვლიდა, რომ სიას ნახატები სუნის დინასტიის საუკეთესო ნამუშევრებს შორისაა და ზოგიერთი ჩინელი მხატვარი კვლავ ქმნის სიას მსგავს ნამუშევრებს. 

ნამუშევრები
სიას შემორჩენილ ნამუშევრებს შორის უმრავლესობა პატარა ალბომის ფურცლებზეა შესრულებული. ერთ-ერთი ნამუშევარი, სახელად "იალქნიანი ნავი წვიმის ქარიშხალში" სახვითი ხელოვნების მუზეუმშია, ბოსტონში.The discussion in Proceedings of the International Symposium, 1970

მაღალდეტალური, რთული ნახატების შექმნის ნაცვლად, სიამ შეზღუდა მასალები და ამით მიაღწია მეტად დაუყოვნებელ ეფექტს. ლი ტანგს ჰყავდა მრავალი მიმდევარი და სია იყო ერთ-ერთი მათგანი; თუმცა, როგორც  ნამუშევრები აჩვენებს, სიამ მალევე განავითარა პიროვნული სტილი. ნამუშევრის მაგალითები ალბომის ფურცლის ფორმატში მოიცავს ორი მელნის ნახატს აბრეშუმზე ტოკიოს ეროვნულ მუზეუმში. ორივე წარმოაჩენს სრულყოფილად დაბალანსებულ დიაგონალურ კომპოზიციას, რომელშიც სიცარიელე და მყარი მასა თანაბრად მნიშვნელოვან როლებს თამაშობს, და მელნის ტექნიკაც შესანიშნავია. ყველაზე ცნობილი ნამუშევარია 9 მეტრიანი (30 ფუტი) სიგრძის წმინდა ნაკადულებისა და მთების შორეული ხედი (მელანი ქაღალდზე).თუმცა ნამუშევარი არასრულია,აკლია ბოლო ნაწილი, რომელიც მოიცავდა მხატვრის ხელმოწერას.

ძველი დოკუმენტები აღწერენ სიას, როგორც მხატვარს, რომელიც მუშაობდა ძალიან სწრაფად და ადვილად. სიას ასევე აქებდნენ ტექნიკურ უნარზე არქიტექტურისა და მსგავსი ობიექტების თავისუფლად დახატვისათვის. 

ლიტერატურა
 Cahill, James. (1985) Chinese Painting (1960, reissued 1985). Phoenix: Phoenix Art Museum. pp. 79–87.
 Lee, Sherman E. (1963) "Xia Gui." in The Encyclopedia of World Art, vol. 7. New York: McGraw-Hill. col. 650–654.

 Siren, Osvald. (1974) Chinese Painting: Leading Masters and Principles, vol. 2 (1956, reissued 1974). New York: Hacker Art Books. pp. 119–124.
 The discussion in Proceedings of the International Symposium on Chinese Painting Taipei 18–24 June 1970, Taipei, Taiwan,  443-463p, Edited by Nelson Wu and Richard Barnhart and Wai-Kam Ho and Others

რესურსები ინტერნეტში

 Sailboat  in Rainstorm, Museum of Fine Arts, Boston, Accession Number 12.891
Sung and Yuan paintings, an exhibition catalog from The Metropolitan Museum of Art Libraries (fully available online as PDF), which contains material on Xia Gui (see list of paintings)
Bridge of dreams: the Mary Griggs Burke collection of Japanese art, a catalog from The Metropolitan Museum of Art Libraries (fully available online as PDF), which contains material on Xia Gui (see index)

 სქოლიო 

კატეგორია:ჩინელი მხატვრები
კატეგორია:სუნის დინასტია